טיאגו אלקנטרה

טיאגו אלקנטרה דו נאסימיינטו (בפורטוגזית: Thiago Alcântara do Nascimento; נולד ב-11 באפריל 1991) הוא כדורגלן עבר ספרדי בעל שורשים ברזילאים, ששיחק בעמדת הקשר. הוא שיחק בבאיירן מינכן ברוב הקריירה שלו, ממנה עבר לליברפול מהפרמייר ליג בה החליט לפרוש. כמו כן שיחק גם בנבחרת ספרד. יש מחשיבים[דרוש מקור: מי?] את סגנון המשחק שלו למיוחד ויחיד במינו. לאחר פרישתו ממשחק מונה כעוזר מאמן בלה ליגה בקבוצת הכדורגל בברצלונה. הוא פרש לאחר פחות מחודש בתפקיד. טיאגו נולד באיטליה לאם איטלקייה ולאב ברזילאי בסן פייטרו ורנוטיקו שבאיטליה, ונדד בילדותו בין ברזיל לספרד. אחיו הצעיר ראפיניה נולד בברזיל וגדל בספרד. שניהם יצגו את נבחרת ספרד בצעירותם כאשר טיאגו המשיך לנבחרת הספרדית הבוגרת, וראפיניה המשיך לנבחרת הברזילאית הבוגרת. בגיל עשר הצטרף טיאגו לקבוצת הילדים של ברצלונה, ובהמשך קודם לקבוצת המשנה של המועדון. ב-17 במאי 2009 ערך טיאגו את הופעת הבכורה שלו בקבוצה הבוגרת, כשעלה כמחליף מול מיורקה. את שער הבכורה שלו במועדון כבש בניצחון 0–4 מול ראסינג סנטאנדר. ב-14 ביולי 2013 נמכר טיאגו לבאיירן מינכן תמורת 25 מיליון אירו, חתם על חוזה לחמש עונות, וחזר להתאמן תחת פפ גווארדיולה, שאימן אותו גם בברצלונה. בעונתו הראשונה בקבוצה כבש שני שערים ב-16 הופעות בבונדסליגה, וזכה עם הקבוצה בדאבל. ב-18 בספטמבר 2020, לאחר שבע שנים בבאיירן מינכן בהן זכה בשבע אליפויות, ארבעה גביעים ופעם אחת בליגת האלופות, עבר טיאגו לליברפול בחוזה לארבע שנים. כבר לאחר שלושה ימים, ב-21 בספטמבר, ערך את הופעת הבכורה בליברפול כשעלה כמחליף בניצחון 0–2 מול צ'לסי. כבר במשחק זה שבר שיא פרמייר ליג כאשר מסר 75 מסירות מדויקות, הכי הרבה מסירות מדויקות לשחקן ב-45 דקות מאז שהנתון החל להיספר בעונת 2003/2004. את שער הבכורה כבש ב-8 במאי 2021 בניצחון קבוצתו 0–2 על סאות'המפטון. טיאגו היה שותף לזכייה של נבחרת ספרד עד גיל 17 ביורו 2008. כמו כן, לקח חלק בזכייה של נבחרת ספרד עד גיל 21 ביורו 2011 ואף נבחר לאיש המשחק בגמר. טיאגו היה גם קפטן הנבחרת הצעירה באליפות אירופה עד גיל 21 שנערכה בישראל בשנת 2013. במשחק הגמר מול איטליה הבקיע טיאגו שלושער ונבחר בפעם השנייה ברציפות לאיש המשחק בגמר. הופעת הבכורה שלו בנבחרת ספרד הייתה במשחק הידידות נגד נבחרת איטליה ב-10 באוגוסט 2011. את הופעת הבכורה שלו במסגרת תחרותית ערך ב-6 בספטמבר 2011, בניצחון 0–6 על ליכטנשטיין במסגרת מוקדמות יורו 2012. ברצלונה אליפות ספרד (4): 2008/2009, 2009/2010, 2010/2011, 2012/2013 גביע המלך (2): 2008/2009, 2011/2012 הסופר קאפ הספרדי (3): 2009, 2010, 2011 ליגת האלופות (2): 2008/2009, 2010/2011 הסופר קאפ האירופי (2): 2009, 2011 גביע העולם למועדונים (2): 2009, 2011 באיירן מינכן אליפות הבונדסליגה (7): 2013/2014, 2014/2015, 2015/2016, 2016/2017, 2017/2018, 2018/2019, 2019/2020 הגביע הגרמני (4): 2013/2014, 2015/2016, 2018/2019, 2019/2020 הסופר קאפ האירופי: 2013 גביע העולם למועדונים: 2013 הסופר קאפ הגרמני (3): 2016, 2017, 2018 ליגת האלופות: 2019/2020 ליברפול גביע הליגה האנגלי: 2021/2022 גביע אנגלי: 2021/2022 מגן הקהילה: 2022 תארים עם נבחרות ספרד השונות אליפות אירופה בכדורגל עד גיל 17: 2008 אליפות אירופה בכדורגל עד גיל 21 (2): 2011, 2013 תארים אישיים השחקן המצטיין של אליפות אירופה בכדורגל עד גיל 21 - 2013 נעל הכסף באליפות אירופה בכדורגל עד גיל 21 - 2013 נבחרת הטורניר באליפות אירופה בכדורגל עד גיל 21 - 2013 שער החודש בגרמניה: ינואר 2014 אביו הוא כדורגלן העבר מאזיניו, אחיו הוא הכדורגלן ראפיניה אלקנטרה, ובן דודו הוא הכדורגלן רודריגו. מדיה וקבצים בנושא טיאגו אלקנטרה בוויקישיתוף אתר האינטרנט הרשמי של טיאגו אלקנטרה טיאגו אלקנטרה, ברשת החברתית פייסבוק טיאגו אלקנטרה, ברשת החברתית אקס (טוויטר) טיאגו אלקנטרה, ברשת החברתית אינסטגרם טיאגו אלקנטרה, באתר Transfermarkt טיאגו אלקנטרה, באתר Fussballdaten.de (בגרמנית) טיאגו אלקנטרה, באתר Soccerway טיאגו אלקנטרה, באתר BDFutbol טיאגו אלקנטרה, באתר WorldFootball.net טיאגו אלקנטרה, באתר National Football Teams טיאגו אלקנטרה, באתר FootballDatabase.eu פרופיל המאמן, באתר Transfermarkt Colin Millar, "Barcelona confirm Thiago exit from Hansi Flick’s coaching staff, The New York Times – The Athletic, August 16, 2024 מערכת ONE, רשמית: טיאגו אלקנטרה חתם בליברפול ל-4 שנים, באתר ONE, ‏18 בספטמבר 2020 טיאגו כבר קבע היסטוריה בפרמיירליג, פברגאס: "מאנה השחקן הטוב בליגה", באתר וואלה, 20 בספטמבר 2020